Anna Martha Prevot van der Merwe (9 Augustus 1963) is 'n Suid-Afrikaanse aktrise, gebore op Vredendal. Sy het matrikuleer aan die Hoërskool Vredendal en na skool het sy haar graad in BA Tale en het ook haar diploma in Spraak en Drama aan die Universiteit van Kaapstad gedoen, waar sy ook genomineer was vir ŉ Fleur de Cap-toekenning vir die Mees Belowende Student-kategorie. Sy is getroud met George Ware, ŉ Zimbabwiese sakeman, die paartjie woon in die Wes-Kaap.
Met ŉ tweejaar-kontrak by die destydse PACT by die Windybrow-teater in Hillbrow, Johannesburg, was sy onder meer in produksies soos: The Women of Troy, Die Hekse van Salem, Boo to the Moon en Sing jy van Bomme.
Sedert 1989 het sy vryskutwerk gedoen en het haar debuut op televisie gemaak in die televisiereeks, Uitdraai, deur Annie Basson. Daarna het reekse soos Sonkring 1 en 2, Torings, Konings, Onder Draai die Duiwel Rond, Soul City, Amalia, Feast of the Uninvited, Binnelanders, 7de Laan en Tydelik Terminaal gevolg.
Een van haar hoogtepunte onder rolprente is ook haar debuut-rolprent, Die Storie van Klara Viljee, met Katinka Heyns as regisseur. Daarna het sy ook in ŉ hele paar rolprente verskyn, onder andere The Long Run, Red Dust, Hanna Hoekom, Stuur Groete aan Mannetjies Roux, Dis Koue Kos Skat, Kanarie en Poppie Nongena.
Anna-Mart van der Merwe by die premiere van Poppie Nongena.
WorldCat Identities (via VIAF): 66277124
Ontsluit van "https://af.wikipedia.org/w/index.php?title=Anna-Mart_van_der_Merwe&oldid=2138186"
Die bladsy is laas op 18 Februarie 2020 om 14:43 bygewerk.